gl gl gl ceb gl gl en gl en gl gl gl gl en en gl en gl es en gl gl gl gl ceb gl gl en gl en gl gl gl gl en en gl en gl es en gl gl gl gl gl gl gl fr gl gl gl gl gl gl en en en pt en en gl gl en gl gl gl gl gl gl gl gl gl gl gl gl es es gl gl pt oc gl gl gl br gl en gl gl pt en gl gl gl
Quen somos - Asociación Boa Vida
Oficina de Dereitos e Deberes Sociais
Servizo de recollida e transporte
Fronte a calquera sufrimento humano, adícate non só a solucionalo no acto, senón tamén a loitar contra as causas que o producen
Mulleres e homes de Pontevedra. Desempregadas coma ti, enfermos coma ti, nais de familia coma ti, xitanos coma ti, ex-toxicómanos coma ti, pais de familia coma ti, familias coidadoras coma ti…. persoas normais e correntes, anónimas coma ti.
Dende o 2010 en Pontevedra
Nacemos no 2010, en Pontevedra, vinculados ao Equipo Municipal de Inclusión Social (EMIS), un programa municipal do Concello de Pontevedra. Co peche deste servizo decidimos continuar a nosa andaina como asociación e despois de traballar no fortalecemento do grupo promotor rexistrámonos como Asociación Filantrópica Inclusión Social Activa Boa Vida, en febreiro do 2012.
Dous anos estivemos levando a cabo os fins recollidos nos nosos estatutos, principalmente no referente aos dereitos e deberes sociais (actividades formativas, informativas e reivindicativas).
Cando estabamos a punto de disolvernos, recibimos o apoio (económico, técnico e humano) de Traperos de Emaús de Navarra. Decidimos manter a actividade e iniciar unha que a pesar de tela nos estatutos non eramos quen de pola en marcha, a actividade laboral.
No 2014 deseñamos o que é a nosa actual estrutura: Oficina de Dereitos e Deberes Sociais (ODDS), e Boa Vida Trapera. Coa primeira mantemos diferentes proxectos financiados pola Xunta de Galicia, mentres que coa segunda iniciamos o proxecto de empresa de inserción. Recollemos case 8000 kg de roupa e calzado, e abrimos un rastro no Nadal.
No 2015 abrimos a tenda solidaria de forma permanente, co cal seguimos recollendo roupa, calzado e outros obxectos en bo uso. Temos a memoria á vosa disposición en documentos. No 2016 consolidamos a Oficina de Dereitos e Deberes Sociais e Boa Vida Trapera, coa tenda e almacén e a compra dunha furgoneta; ademais de estabilizar un equipo de traballo importante.
Se asombra o noso éxito, imaxinen o noso esforzo!!
Oficina de dereitos sociais
As nosas instalacións foron deseñadas para unha atención responsable
Como en todas as empresas e administracións, en Boa Vida esforzámonos por aplicar todos os protocolos sanitarios necesarios na actual situación provocada pola Covid-19. Porque máis que nunca, neste momento non podemos parar!
Persoas altamente cualificadas que se encargarán de escoitarte e axudarte
Persoas provintes de diferentes campos, dende o Traballo e a Educación Social, á Psicoloxía ou á Orientación Laboral.
Somos membros da EAPN – Galicia, (Rede Galega de Loita Contra a Pobreza), Redeaxuda e membros a proba de Traperos de Emaús internacional.
Rede Galega contra a Pobreza
A Rede Galega contra a Pobreza é unha entidade non lucrativa e de acción social que agrupa a entidades autonómicas do terceiro sector.
Redeaxuda é unha plataforma de axuda e interacción entre a cidadanía e as entidades sociais pontevedresas para atender as necesidades básicas da poboación.
Creado por el Abbé Pierre en 1971, Emaús Internacional está formado por 410 organizaciones miembros que trabajan en 41 países
Boa Vida inclusión social
A nosa misión é traballarmos para diminuir desigualdades, fortalecer capacidades e mellorar o acceso a oportunidades a través da formación e o traballo en equipo.
Pontevedra-Trado / Pontedeva (Ourense)
986 101 116 / 604 237 244
Recibe información para estar atento os nosos proxectos e axudas.
Por favor, active o javascript para enviar este formulario